CELEX: 32021R0093
Language: lv
Date: 2021-01-25 00:00:00
Title: Komisijas Regula (ES) 2021/93 (2021. gada 25. janvāris), ar ko nosaka aizliegumu Polijas karoga kuģiem zvejot siļķi Savienības, Fēru Salu, Norvēģijas un starptautiskajos ūdeņos 1. un 2. zonā

29.1.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 31/193
               
            
         KOMISIJAS REGULA (ES) 2021/93
         (2021. gada 25. janvāris),
         ar ko nosaka aizliegumu Polijas karoga kuģiem zvejot siļķi Savienības, Fēru Salu, Norvēģijas un starptautiskajos ūdeņos 1. un 2. zonā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 1224/2009 (2009. gada 20. novembris), ar ko izveido Savienības kontroles sistēmu, lai nodrošinātu atbilstību kopējās zivsaimniecības politikas noteikumiem (1), un jo īpaši tās 36. panta 2. punktu,
         tā kā:
         
                     (1)
                  
                  
                     Padomes Regulā (ES) 2020/123 (2) ir noteiktas kvotas 2020. gadam.
                  
               
                     (2)
                  
                  
                     Saskaņā ar Komisijas rīcībā esošo informāciju Polijas karoga kuģi vai kuģi, kas reģistrēti Polijā, ar nozveju no siļķes krājuma Savienības, Fēru Salu, Norvēģijas un starptautiskajos ūdeņos 1. un 2. zonā ir pilnībā apguvuši 2020. gadam iedalīto kvotu.
                  
               
                     (3)
                  
                  
                     Tāpēc dažas ar šo krājumu saistītas zvejas darbības jāaizliedz,
                  
               IR PIEŅĒMUSI ŠO REGULU.
         
            1. pants
            Kvotas pilnīga apguve
            Nozvejas kvotu 2020. gadam, kura Polijai iedalīta pielikumā norādītajam siļķes krājumam Savienības, Fēru Salu, Norvēģijas un starptautiskajos ūdeņos 1. un 2. zonā, uzskata par pilnībā apgūtu no pielikumā noteiktās dienas.
         
         
            2. pants
            Aizliegumi
            
               1.   Ar 1. pantā minēto krājumu saistītas zvejas darbības, kuras veic Polijas karoga kuģi vai kuģi, kas reģistrēti Polijā, no minētajā pielikumā noteiktās dienas ir aizliegtas. Konkrēti ir aizliegts meklēt zivis un iemest, ievietot vai pacelt zvejas rīku šā krājuma apzvejošanas nolūkā.
            
            
               2.   Tomēr ir atļauts pārkraut citā kuģī, paturēt uz kuģa, apstrādāt uz kuģa, pārvietot, ievietot sprostā, nobarot un izkraut minētā krājuma zivis un zvejas produktus, ko minētie kuģi nozvejojuši pirms minētās dienas.
            
            
               3.   Neplānotas nozvejas, kuras šie kuģi guvuši no minētā krājuma, paceļ un patur uz zvejas kuģa un reģistrē, izkrauj un no nozvejas kvotām atskaita saskaņā ar Eiropas Parlamenta un Padomes Regulas (ES) Nr. 1380/2013 (3) 15. pantu.
            
         
         
            3. pants
            Stāšanās spēkā
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 25. janvārī
            
               
                  Komisijas
               
               
                  un tās priekšsēdētājas vārdā –
               
               
                  Komisijas loceklis
               
               Virginijus SINKEVIČIUS
            
         
         
            (1)  OV L 343, 22.12.2009., 1. lpp.
         
         
            (2)  Padomes Regula (ES) 2020/123 (2020. gada 27. janvāris), ar ko 2020. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi (OV L 25, 30.1.2020., 1. lpp.).
         
            (3)  Eiropas Parlamenta un Padomes Regula (ES) Nr. 1380/2013 (2013. gada 11. decembris) par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (OV L 354, 28.12.2013., 22. lpp.).
      
      
         
            PIELIKUMS
            
                        Nr.
                     
                     
                        33/TQ123
                     
                  
                        Dalībvalsts
                     
                     
                        Polija
                     
                  
                        Krājums
                     
                     
                        HER/1/2-
                     
                  
                        Suga
                     
                     
                        Siļķe (Clupea harengus)
                     
                  
                        Zona
                     
                     
                        Savienības, Fēru Salu, Norvēģijas un starptautiskie ūdeņi 1. un 2. zonā
                     
                  
                        Aizlieguma datums
                     
                     
                        17.12.2020.